钦定古今图书集成/理学汇编/文学典/第171卷 > 《徐师曾文体明辩》 > 《史论序》宋·苏洵
## 钦定古今图书集成/理学汇编/文学典/第171卷 > 《徐师曾文体明辩》 > 《史论序》宋·苏洵

史之难其人久矣，魏、晋、宋、齐、梁、隋间，观其文，则亦固
当然也。所可怪者，唐三百年文章非三代、两汉无敌。
史之才宜有如丘明、迁、固辈，而卒无一人可与范晔、
陈寿比肩。《巢子》之书，世称其详且博，然多俚辞俳状，
使之纪事，将复甚乎？其尝所讥诮者，唯《子𫗧例》为差
愈。吁，其难而然哉！夫知其难，故思之深，思之深故有
得，因作《史论》三篇。